Source: http://lex.justice.md/md/335843/
Timestamp: 2020-05-29 17:09:36+00:00
Document Index: 8157859

Matched Legal Cases: ['articolul 17', 'articolul 38', 'articolul 9', 'articolul 24', 'articolul 37', 'Articolul 12']

LPC185/2010
ID intern unic: 335843
Publicat : 03.09.2010 în Monitorul Oficial Nr. 155-158 art Nr : 563
Art. I. – Legea nr. 73-XV din 12 aprilie 2001 privind cooperativele de întreprinzător (Monitorul Oficial al Republicii Moldova, 2001, nr. 49–50, art. 237), cu modificările ulterioare, se completează după cum urmează:
1. La articolul 17, alineatul (7) se completează în final cu următoarea propoziţie: „La introducerea în capitalul social al cooperativei a bunurilor imobile transmise în contul cotelor valorice din bunurile întreprinderilor agricole nu este obligatorie modificarea statutului cooperativei.”
2. La articolul 38, după alineatul (7) se introduce alineatul (71) cu următorul cuprins:
„(71) Drept aport în capitalul social al cooperativei pot servi bunurile imobile transmise în contul cotelor valorice din bunurile întreprinderilor agricole, fără înregistrarea în prealabil în registrul bunurilor imobile.”
Art. II. – Legea nr. 1007-XV din 25 aprilie 2002 privind cooperativele de producţie (Monitorul Oficial al Republicii Moldova, 2002, nr. 71–73, art. 575), cu modificările ulterioare, se completează după cum urmează:
1. La articolul 9, alineatul (6) se completează în final cu următoarea propoziţie: „La introducerea în capitalul social al cooperativei a bunurilor imobile transmise în contul cotelor valorice din bunurile întreprinderilor agricole nu este obligatorie modificarea statutului cooperativei.”
2. La articolul 24, după alineatul (3) se introduce alineatul (31) cu următorul cuprins:
„(31) Drept aport în capitalul social al cooperativei pot servi bunurile imobile transmise în contul cotelor valorice din bunurile întreprinderilor agricole, fără înregistrarea în prealabil în registrul bunurilor imobile.”
Art. III. – La articolul 37 din Legea nr. 1453-XV din 8 noiembrie 2002 cu privire la notariat (Monitorul Oficial al Republicii Moldova, 2002, nr. 154–157, art. 1209), cu modificările ulterioare, litera e) va avea următorul cuprins:
„e) autentificarea procurilor pentru primirea pensiilor, indemnizaţiilor, mijloacelor băneşti repartizate acţionarilor fondurilor de investiţii nemutuale în proces de lichidare, fondurilor de investiţii pentru privatizare în proces de lichidare, pentru primirea sumelor indexate la depunerile băneşti ale cetăţenilor în Banca de Economii, precum şi pentru dreptul de înregistrare, transmitere în folosinţă şi înstrăinare a dreptului de proprietate asupra cotelor valorice din bunurile întreprinderilor agricole;”.
Art. IV. – Articolul 12 din Legea nr. 271-XV din 27 iunie 2003 cu privire la metodologia calculării plăţii pentru servicii notariale (Monitorul Oficial al Republicii Moldova, 2003, nr. 141–145, art. 576), cu modificările ulterioare, se modifică şi se completează după cum urmează:
„(41) La autentificarea tranzacţiilor (vînzare-cumpărare, donaţie, schimb) care au ca obiect bunurile imobile transmise în contul cotelor valorice din bunurile întreprinderilor agricole, plata pentru serviciile notariale se reduce cu 50%.”
„(5) Nu se percepe plată pentru autentificarea procurii de primire a pensiei, compensaţiilor, indemnizaţiilor şi pensiei de întreţinere, a sumelor indexate la depunerile băneşti ale cetăţenilor în Banca de Economii, precum şi pentru dreptul de înregistrare, transmitere în folosinţă şi înstrăinare a dreptului de proprietate asupra cotelor valorice din bunurile întreprinderilor agricole.”
Nr. 185. Chişinău, 15 iulie 2010.